CELEX: 62019CN0344
Language: el
Date: 2019-05-02 00:00:00
Title: Υπόθεση C-344/19: Αίτηση προδικαστικής αποφάσεως την οποία υπέβαλε το Vrhovno sodišče Republike Slovenije (Σλοβενία) στις 2 Μαΐου 2019 — D. J. κατά Radiotelevizija Slovenija

5.8.2019   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 263/30
            
         
      Αίτηση προδικαστικής αποφάσεως την οποία υπέβαλε το Vrhovno sodišče Republike Slovenije (Σλοβενία) στις 2 Μαΐου 2019 — D. J. κατά Radiotelevizija Slovenija
      (Υπόθεση C-344/19)
      (2019/C 263/35)
      Γλώσσα διαδικασίας: η σλοβενική
      
         Αιτούν δικαστήριο
      
      Vrhovno sodišče Republike Slovenije
      
         Διάδικοι στην υπόθεση της κύριας δίκης
      
      
         Αναιρεσείων: D. J.
      
         Αναιρεσίβλητη: Radiotelevizija Slovenija
      
         Προδικαστικά ερωτήματα
      
      
                  1)
               
               
                  Έχει το άρθρο 2 της οδηγίας 2003/88 (1) την έννοια ότι, υπό περιστάσεις όπως αυτές της παρούσας διαδικασίας, θεωρείται ως χρόνος εργασίας η διαρκής επιφυλακή, κατά τη διάρκεια της οποίας ο εργαζόμενος που παρέχει τις υπηρεσίες του σε ραδιοτηλεοπτικό οργανισμό πρέπει, την περίοδο κατά την οποία είναι εκτός υπηρεσίας (όταν δεν είναι αναγκαίο να είναι παρών στη θέση εργασίας), να είναι διαθέσιμος μόλις του ζητηθεί και, αν υπάρχει ανάγκη, να μπορεί να φθάσει στη θέση εργασίας του εντός μίας ώρας;
               
            
                  2)
               
               
                  Ασκεί επιρροή, ως προς τον ορισμό της φύσεως της διαρκούς επιφυλακής, υπό περιστάσεις όπως αυτές της παρούσας διαδικασίας, το γεγονός ότι ο εργαζόμενος διαμένει σε κατάλυμα ευρισκόμενο στον τόπο όπου παρέχει την εργασία του (ραδιοτηλεοπτικός οργανισμός), στον βαθμό που τα γεωγραφικά χαρακτηριστικά του τόπου αυτού καθιστούν αδύνατη (ή πιο δυσχερή) την ημερήσια επιστροφή του στην οικία του («κάτω χαμηλά»);
               
            
                  3)
               
               
                  Πρέπει η απάντηση στα δύο προηγούμενα ερωτήματα να διαφοροποιηθεί εάν πρόκειται για τόπο στον οποίο οι δυνατότητες ενασχόλησης με δραστηριότητες κατά τον ελεύθερο χρόνο είναι περιορισμένες εξαιτίας των γεωγραφικών χαρακτηριστικών της περιοχής ή για τόπο στον οποίο ο εργαζόμενος υπόκειται σε περισσότερους περιορισμούς κατά τη διαχείριση του ελεύθερου χρόνου του και την ενασχόληση με τα ενδιαφέροντά του (πράγμα το οποίο δεν θα συνέβαινε, εάν ζούσε στην οικία του);
               
            
         (1)  Οδηγία 2003/88/ΕΚ του Ευρωπαϊκού Κοινοβουλίου και του Συμβουλίου, της 4ης Νοεμβρίου 2003, σχετικά με ορισμένα στοιχεία της οργάνωσης του χρόνου εργασίας (ΕΕ 2003, L 299, σ. 9).